Suvestinė redakcija nuo 2014-05-01 iki 2016-07-21

Įsakymas paskelbtas: Žin. 2010, Nr. 111-5678, i. k. 110231GISAK0001-266

PRIEŠGAISRINĖS APSAUGOS IR GELBĖJIMO DEPARTAMENTO

PRIE VIDAUS REIKALŲ MINISTERIJOS DIREKTORIAUS

ĮSAKYMAS

DĖL DUOMENŲ, REIKALINGŲ CIVILINĖS SAUGOS UŽDAVINIAMS VYKDYTI SAVIVALDYBĖS ADMINISTRACIJOJE, KAUPIMO, TVARKYMO IR TEIKIMO PRIEŠGAISRINĖS APSAUGOS IR GELBĖJIMO DEPARTAMENTUI PRIE VIDAUS REIKALŲ MINISTERIJOS TVARKOS APRAŠO PATVIRTINIMO

2010 m. rugsėjo 16 d. Nr. 1-266

Vilnius

Vadovaudamasis Lietuvos Respublikos civilinės saugos įstatymo (Žin., 1998, Nr. 115-3230; 2009, Nr. 159-7207) 14 straipsnio 17 punktu:

1. Tvirtinu Duomenų, reikalingų civilinės saugos uždaviniams vykdyti savivaldybės administracijoje, kaupimo, tvarkymo ir teikimo Priešgaisrinės apsaugos ir gelbėjimo departamentui prie Vidaus reikalų ministerijos tvarkos aprašą (pridedama).

2. Pripažįstu netekusiu galios Civilinės saugos departamento prie Krašto apsaugos ministerijos direktoriaus 2000 m. gegužės 1 d. įsakymą Nr. 113 „Dėl informacijos pateikimo“.

Direktorius

vidaus tarnybos generolas	Remigijus Baniulis

PATVIRTINTA

Priešgaisrinės apsaugos ir

gelbėjimo departamento prie

Vidaus reikalų ministerijos direktoriaus

2010 m. rugsėjo 16 d. įsakymu Nr. 1-266

DUOMENŲ, REIKALINGŲ CIVILINĖS SAUGOS UŽDAVINIAMS VYKDYTI SAVIVALDYBĖS ADMINISTRACIJOJE, KAUPIMO, TVARKYMO IR TEIKIMO PRIEŠGAISRINĖS APSAUGOS IR GELBĖJIMO DEPARTAMENTUI PRIE VIDAUS REIKALŲ MINISTERIJOS TVARKOS APRAŠAS

I. BENDROSIOS NUOSTATOS

1. Duomenų, reikalingų civilinės saugos uždaviniams vykdyti savivaldybės administracijoje, kaupimo, tvarkymo ir teikimo Priešgaisrinės apsaugos ir gelbėjimo departamentui prie Vidaus reikalų ministerijos tvarkos aprašas (toliau – Aprašas) reglamentuoja visų savivaldybėje esančių civilinės saugos sistemos subjektų, gyventojų duomenų, reikalingų civilinės saugos uždaviniams vykdyti savivaldybės administracijoje, kaupimo, tvarkymo ir teikimo tvarką.

2. Apraše vartojamos sąvokos atitinka Lietuvos Respublikos civilinės saugos įstatyme (Žin., 1998, Nr. 115-3230; 2009, Nr. 159-7207) vartojamas sąvokas.

II. DUOMENŲ KAUPIMAS

3. Savivaldybės administracijoje kaupiami ir ne rečiau kaip kartą per metus atnaujinami šie civilinės saugos uždaviniams vykdyti reikalingi duomenys apie:

3.1. savivaldybės ekstremaliųjų situacijų prevencijos priemonių plano įgyvendintas ir neįgyvendintas priemones, jų įgyvendinimo rezultatus, priežastis, dėl kurių planuotos priemonės nebuvo įgyvendintos;

3.2. savivaldybės ekstremalių situacijų komisijos ir savivaldybės ekstremaliųjų situacijų operacijų centro veiklos organizavimą;

3.3. organizuotas savivaldybės lygio civilinės saugos pratybas;

3.4. įvykdytas gyventojų švietimo civilinės saugos klausimais priemones;

3.5. savivaldybės teritorijoje esančius kolektyvinės apsaugos statinius ir slėptuves, jų būklę, skaičių, galimų juose apsaugoti gyventojų skaičių, kolektyvinės apsaugos statinių poreikį savivaldybėje;

3.6. savivaldybės teritorijoje esančių ūkio subjektų ir kitų įstaigų civilinės saugos būklės patikrinimą;

3.7. savivaldybėje turimus materialinius ir techninius išteklius, kuriuos prireikus galima būtų panaudoti gresiančioms ar susidariusioms ekstremaliosioms situacijoms likviduoti ir jų padariniams šalinti;

3.8. savivaldybės teritorijoje esančius valstybinės reikšmės objektus ir pavojinguosius objektus;

3.9. savivaldybės teritorijoje kilusius ekstremaliuosius įvykius ir susidariusias ekstremaliąsias situacijas, jų pobūdį, kilimo priežastis ir likvidavimo eigą;

3.10. perspėjimo sistemos priežiūros organizavimą;

3.11. civilinės saugos funkcijai atlikti skirtų lėšų panaudojimą.

Punkto pakeitimai:

Nr. 1-178, 2014-04-28, paskelbta TAR 2014-04-29, i. k. 2014-04893

4. Savivaldybės administracijoje taip pat saugomi parengti ir patikslinti savivaldybės ekstremaliųjų situacijų valdymo planas, galimų pavojų ir ekstremaliųjų situacijų rizikos analizė, savivaldybės ekstremaliųjų situacijų prevencijos priemonių planas, tarpusavio pagalbos planai su gretimomis savivaldybėmis, sutartys su ūkio subjektais ir kitomis įstaigomis dėl savivaldybės ekstremaliųjų situacijų valdymo plane nurodytų užduočių vykdymo, pavojingųjų objektų išorės avariniai planai ir savivaldybės teritorijoje esančių II ir III grupės ūkio subjektų ir kitų įstaigų sąrašai.

Punkto pakeitimai:

Nr. 1-178, 2014-04-28, paskelbta TAR 2014-04-29, i. k. 2014-04893

III. DUOMENŲ tvarkymas IR TEIKIMAS PRIEŠGAISRINĖS APSAUGOS IR GELBĖJIMO DEPARTAMENTUI PRIE VIDAUS REIKALŲ MINISTERIJOS

5. Aprašo 3 punkte, išskyrus 3.10 ir 3.11 punktus, ir 4 punkte nurodyti duomenys kartą per metus iki vasario 1 d. teikiami apskrities priešgaisrinei gelbėjimo valdybai (toliau – APGV).

6. Aprašo 3.10 punkte nurodyti duomenys teikiami vadovaujantis Perspėjimo sistemos priežiūros organizavimo tvarkos aprašu, patvirtintu Priešgaisrinės apsaugos ir gelbėjimo departamento prie Vidaus reikalų ministerijos (toliau – departamentas) direktoriaus 2010 m. birželio 28 d. įsakymu Nr. 1-192 (Žin., 2010, Nr. 80-4203).

7. Darbo užmokesčio, socialinio draudimo įmokų ir valstybės biudžeto asignavimų panaudojimo valstybinei (perduotai savivaldybėms) civilinės saugos funkcijai atlikti suvestinė teikiama apskrities priešgaisrinei gelbėjimo valdybai pasibaigus kalendoriniams metams, iki vasario 1 d., pagal Aprašo 1 ir 2 priedus (pridedama).

Punkto pakeitimai:

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

8. Pasikeitus savivaldybės ekstremalių situacijų komisijos sudėčiai, savivaldybės ekstremaliųjų situacijų operacijų centro kontaktiniams duomenims arba sudėčiai, savivaldybės administracija apie visus pakeitimus nedelsdama informuoja APGV, o pastaroji – departamento Civilinės saugos valdybos Situacijų koordinavimo skyrių.

9. APGV kaupia ir tvarko visus duomenis, gautus iš apskrities teritorijoje esančių savivaldybių administracijų, juos įvertina, apibendrina ir parengia bendrą civilinės saugos veiklos ataskaitą, kurią pateikia departamentui iki vasario 15 d.

Punkto pakeitimai:

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

10. Aprašo 9 punkte nurodytoje ataskaitoje turi būti pateikta ši informacija:

10.1. ekstremaliųjų situacijų prevencijos priemonių plano įgyvendintos ir neįgyvendintos priemonės, procentinis jų įgyvendinimas, įgyvendintų priemonių rezultatai, priežastys, dėl kurių planuotos priemonės nebuvo įgyvendintos;

10.2. apskrities teritorijoje esančių savivaldybių ekstremalių situacijų komisijų ir savivaldybės ekstremaliųjų situacijų operacijų centrų veiklos ataskaita, informacija apie pasikeitimus (sudėtis, kontaktiniai duomenys);

10.3. savivaldybės lygio civilinės saugos pratybos, švietimo civilinės saugos, kompleksinės, funkcinės, stalo klausimais priemonės. Nurodoma, kiek jų ir kokiomis temomis buvo surengta, procentinis jų įgyvendinimas pagal planus;

Punkto pakeitimai:

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

10.4. apskrities savivaldybių teritorijose esantys kolektyvinės apsaugos statiniai ir slėptuvės, jų būklės įvertinimas. Nurodomas statinių, slėptuvių ir galimų juose apsaugoti gyventojų skaičius, kolektyvinės apsaugos statinių poreikis;

10.5. apskrities savivaldybių teritorijose esančių ūkio subjektų ir kitų įstaigų civilinės saugos būklės patikrinimo rezultatai ir išvados;

10.6. parengtų tarpusavio pagalbos planų su gretimomis savivaldybėmis skaičius. Nurodoma, su kuriomis savivaldybėmis parengti planai;

10.7. sudarytų sutarčių su ūkio subjektais ir kitomis įstaigomis dėl savivaldybės ekstremaliųjų situacijų valdymo plane nurodytų užduočių vykdymo skaičius. Nurodama, su kuriais ūkio subjektais ir kitomis įstaigomis sudarytos sutartys;

10.8. savivaldybėje turimi materialiniai ir techniniai ištekliai, kuriuos prireikus galima būtų panaudoti gresiančioms ar susidariusioms ekstremaliosioms situacijoms likviduoti ir jų padariniams šalinti;

10.9. savivaldybės teritorijoje įvykusių ekstremaliųjų įvykių ir susidariusių ekstremaliųjų situacijų skaičius;

10.10. parengtų ir išbandytų pavojingųjų objektų išorės avarinių planų skaičius.

11. Kartu su Aprašo 9 punkte nurodyta ataskaita APGV teikia departamentui užpildytus Aprašo 1,2 ir 3 priedus (pridedama).

Punkto pakeitimai:

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

_________________

Duomenų, reikalingų civilinės saugos uždaviniams vykdyti

savivaldybės administracijoje, kaupimo, tvarkymo ir teikimo

Priešgaisrinės apsaugos ir gelbėjimo departamentui prie

Vidaus reikalų ministerijos tvarkos aprašo

1 priedas

CIVILINĖS SAUGOS FUNKCIJAI ATLIKTI SAVIVALDYBĖJE _____ METŲ DARBO UŽMOKESČIO

IR SOCIALINIO DRAUDIMO ĮMOKŲ PANAUDOJIMO SUVESTINĖ

VALSTYBĖS TARNAUTOJAI

1 lentelė

Eil. Nr.	Pareigybės pavadinimas	Pareigybių skaičius	Lygis ir kategorija	Pareiginės algos koeficientas	1 mėn. vieno darbuotojo pareiginė alga (Lt)	Stažas	Kvalifikacinė klasė	Kitos priemokos	Darbo užmokestis (Lt)	12 mėnesių visų darbuotojų socialinio draudimo įmokos (Lt)	Iš viso (Lt)

patvirtinta	užimta

Lt	proc.	Lt	proc.	Lt	proc.	1 mėnesio vieno darbuotojo	12 mėnesių visų darbuotojų

1.	Skyriaus vedėjas
2.	Vedėjo pavaduotojas
3.	Vyriausiasis specialistas
4.	Vyresnysis specialistas
5.	Specialistas
Iš viso:

_________________

DARBUOTOJAI, DIRBANTYS PAGAL DARBO SUTARTIS

2 lentelė

Eil. Nr.	Pareigybės pavadinimas	Pareigybių skaičius	Koeficientas	1 mėn. vieno darbuotojo pareiginė alga (Lt)	1 mėn. vieno darbuotojo priedai ir priemokos	Darbo užmokestis (Lt)	12 mėnesių visų darbuotojų socialinio draudimo įmokos (Lt)	Iš viso (Lt)

patvirtinta	užimta

Lt	proc.	1 mėn. vieno darbuotojo	12 mėn. visų darbuotojų

1.	Padalinio vadovas
2.	Specialistas
3.	Darbininkas (specialistas)
Iš viso:

_________________

Papildyta priedu:

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

Duomenų, reikalingų civilinės saugos uždaviniams vykdyti

savivaldybės administracijoje, kaupimo, tvarkymo ir teikimo

Priešgaisrinės apsaugos ir gelbėjimo departamentui prie

Vidaus reikalų ministerijos tvarkos aprašo

2 priedas

CIVILINĖS SAUGOS FUNKCIJAI ATLIKTI SAVIVALDYBĖJE ______METŲ VALSTYBĖS BIUDŽETO ASIGNAVIMŲ PANAUDOJIMO SUVESTINĖ

Eil. Nr.	Savivaldybė	Iš viso darbo užmokesčiui ir socialinio draudimo įmokoms (Lt)	Kitoms išlaidoms (Lt)	Perspėjimo sistemų eksploatavimo ir techninės priežiūros išlaidoms (Lt)	Valstybės rezervo civilinės saugos priemonių saugojimo išlaidoms (Lt)	Iš viso (Lt)

gyventojų švietimui ir mokymui	civilinės saugos pratyboms	prekėms ir paslaugoms	asmeninės apsaugos priemonėms

_________________

Papildyta priedu:

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

Duomenų, reikalingų civilinės saugos uždaviniams vykdyti

savivaldybės administracijoje, kaupimo, tvarkymo ir teikimo

Priešgaisrinės apsaugos ir gelbėjimo departamentui prie

Vidaus reikalų ministerijos tvarkos aprašo

3 priedas

________________ SAVIVALDYBĖS BENDRA STATISTINIŲ DUOMENŲ,

REIKALINGŲ CIVILINĖS SAUGOS UŽDAVINIAMS ATLIKTI, SUVESTINĖ

Ekstremaliųjų įvykių skaičius	Ekstremaliųjų situacijų skaičius	Ekstremaliųjų situacijų prevencijos priemonių plano įgyvendintų priemonių skaičius, procentais	Įvykusių ekstremalių situacijų komisijos posėdžių skaičius	Ekstremaliųjų situacijų operacijų centro veikla (kiek kartų buvo sušaukta)	Savivaldybės lygio civilinės saugos pratybų skaičius	Gyventojų švietimo civilinės saugos klausimais priemonių skaičius	Kolektyvinės apsaugos statinių ir galimų juose apsaugoti gyventojų skaičius ir procentai	Savivaldybės teritorijoje esačių ūkio subjektų, kuriuose būtina įrengti ekstremaliųjų situacijų operacijų centrus, skaičius (įrengtų operacijų centrų skaičius)	Atliktų patikrinimų ūkio subjektuose ir kitose įstaigose skaičius ir vertinimas	Savivaldybių tarpusavio pagalbos planų su gretimomis savivaldybėmis skaičius	Savivaldybių sutarčių su ūkio subjektais ir kitomis įstaigomis skaičius	Parengtų pavojingųjų objektų išorės avarinių planų skaičius

suplanuota	įvykdyta	suplanuota	įvykdyta

gerai	patenkinamai	nepatenkinamai

_________________

Priedo pakeitimai:

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

Pakeitimai:

1.

Priešgaisrinės apsaugos ir gelbėjimo departamentas prie Lietuvos Respublikos vidaus reikalų ministerijos, Įsakymas

Nr. 1-347, 2012-11-14, Žin., 2012, Nr. 135-6941 (2012-11-22), i. k. 112231GISAK0001-347

Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. rugsėjo 16 d. įsakymo Nr. 1-266 "Dėl Duomenų, reikalingų civilinės saugos uždaviniams vykdyti savivaldybės administracijoje, kaupimo, tvarkymo ir teikimo Priešgaisrinės apsaugos ir gelbėjimo departamentui prie Vidaus reikalų ministerijos tvarkos aprašo patvirtinimo" pakeitimo

2.

Priešgaisrinės apsaugos ir gelbėjimo departamentas prie Vidaus reikalų ministerijos, Įsakymas

Nr. 1-178, 2014-04-28, paskelbta TAR 2014-04-29, i. k. 2014-04893

Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. rugsėjo 16 d. įsakymo Nr. 1-266 ,,Dėl Duomenų, reikalingų civilinės saugos uždaviniams vykdyti savivaldybės administracijoje, kaupimo, tvarkymo ir teikimo Priešgaisrinės apsaugos ir gelbėjimo departamentui prie Vidaus reikalų ministerijos tvarkos aprašo patvirtinimo“ pakeitimo